**GUVERNUL REPUBLICII MOLDOVA**

**H O T Ă R Î R E**

nr. \_\_\_\_\_

din\_\_\_\_\_\_\_\_\_\_\_\_\_\_\_\_\_\_\_\_

**pentru aprobarea proiectului de lege**

**pentru modificarea și completarea unor acte legislative**

Guvernul **HOTĂRĂŞTE:**

Se aprobă și se prezintă Parlamentului spre examinare proiectul de lege pentru modificarea și completarea unor acte legislative.

**Prim-ministru Pavel FILIP**

Contrasemnează:

Ministrul afacerilor interne Alexandru JIZDAN

Ministrul justiției Vladimir CEBOTARI

Ministrul transporturilor

şi infrastructurii drumurilor Iurie CHIRINCIUC

*Proiect*

**PARLAMENTUL REPUBLICII MOLDOVA**

**LEGE**

pentru modificarea şi completarea unor acte legislative

Parlamentul adoptă prezenta lege organică.

**Art. I.** – art. 46 al Legii nr.131 din 07 iunie 2007 privind siguranța traficului rutier (republicată în Monitorul Oficial al Republicii Moldova, 2015, nr. 11-21, art. 6), se completează cu lit. a1) cu următorul cuprins:

,,a1) să admită efectuarea inspecţiei tehnice periodice doar la prezentarea de către proprietarul/posesorul vehiculului a cazierului contravențional pentru autovehicul*”.*

**Art.II** – art. 133 al Codului transporturilor rutiere (Monitorul Oficial al Republicii Moldova, 2014, nr. 247-248, art. 568), se completează cu lit. a1), cu următorul cuprins:

,,a1) să admită efectuarea inspecţiei tehnice periodice doar la prezentarea de către proprietarul/posesorul vehiculului a cazierului contravențional pentru autovehicul;*”.*

**PREŞEDINTELE PARLAMENTULUI**